
Tisztelt teljes ülés ! 

Midőn a több oldalról hozzám intézett felszólításnak engedve, 
álláspontomat a vita tárgyát képező intézménynyel szemben rövi- 
den kifejtem, magától értetik, hogy oly alapos, a kérdés minden olda- 
lát ritka tárgyilagossággal felölelő értekezés után, a milyent dr. Illés 
Károly t. tagtársunk ügybuzgalmának és szakismeretének köszön- 
hetünk és melyet dr. Eeichhard t. tagtársunk rokonszenves felszó- 
lalása az ellentáborból vett érvekkel szerencsésen kiegészített, — 
senki sem kívánhatja tőlem, hogy a legújabban nagy hévvel fel- 
karolt eszmét fogantatásának első pillanatától kezdve fejlődésé- 
nek mostani stádiumáig kövessem, annak gyökerét kiássam és 
gyümölcseit analysáljam. Szándékom ezúttal, minden mellékes 
körülmény mellőzésével kizárólag a kérdés helyes feltevésére szo- 
rítkozni. (Halljuk I) 

Tudományos vitákban nem épen ritka jelenség, hogy az 
ellentétes nézetek' kölcsönös félreértésekből származnak. Mind- 
egyik más malomban őröl, és miután az elnevezés azonossága 
nem gátolja a hozzá kapcsolt fogalmak lényeges szétágazását, 
^gyakran észleljük, hogy egy controvertált tétel barátai és ellen- 
ségei mást védelmeznek és mást támadnak. . Merem pedig állí-. 
tani, hogy valahányszor egy intézmény pártolói közt oly férfiak 
találkoznak, kik a tudomány alapvető kérdéseire nézve nemcsak 
lényegesen eltérnek egymástól, hanem egymással homlokegye- 
nest ellenkeznek : egyikük sincs tisztában annak valódi lényege 
és tulajdonképi hordereje iránt, hanem a dolog kérgén rágódva, 
-annak magváig még el sem jutott. 

Minden esetre érdekes jelenség, hogy az ú. n. feltételes elité- 
lés egyforma pártolásban részesül Németországban az ú. n. 
.Liszt-féle iskola és hazánkban a sentimentalismus követői részéről, 
holott a megtorlás módja és rendszere tekintetében alig tudnék 
&ét ellentétesebb egyéniséget képzelni, mint a hallei tanárt és 

rul : « Törvényjavaslat a büntetések fokozatos szigorításáról a visz- 
szaesés esetében és azok enyhítéséről az első bűnözés esetében » y 
míg Schütze szellemdús mondása szerint a jövő cr iminalis tik áj a/ 
enyhe arczát a bűntettesek jobb szárnya felé fordítja, és szigorú 
vonásait azok bal szárnyának mutatja — addig dr. Fayer 
rendszerében a büntetések feltételes elengedése csak egy jelensé- 
gét képezi az általános enyhítés rendszerében és egy lépéssel 
tovább viszi a lefegyverzést a bűntett elleni harczban. Ugyan- 
abban a munkában, melyben a feltételes elitélés átültetését 
ajánlja, hadat üzen a visszaesési szakaszoknak, le akarja szállít- 
tatni az általános és különös minimumokat, mert azt hiszi, hogy 
« minden veszély nélkül lebonthatjuk a büntetési tételek magas 
sánczait és épen nem kell tartanunk attól, hogy a magyar bírói 
kar el fogja hanyagolni az állami és társadalmi összlét védelmét » - 
A magyar küntető törvénykönyvet, összehasonlítva a külföldi 
kódexekkel, szigorúnak nyilvánítja; «a bírói gyakorlat, mely 
annak alapján meghonosult, még a kódexnél is szigorúbb ;» 
« bíróságaink nem méltányolják eléggé, hogy a túlhosszú szabad- 
ságvesztésbüntetések mennyire károsak » ; «a kir. ügyészség tagjai 
nem tartják meg a kellő mértéket és mérsékletet a jogorvoslatok 
használatánál ». 

Ezen szemrehányások pedig egy ehórust képeznek a feltéte- 
les elitélések dicsőítésére zengett hymnusnak, és ha dr. Fayer 
végül oda concludál, hogy «a ki a börtönügyön akar segíteni, 
annak a codexen, a büntetési módszeren és a judicaturán kell 
segíteni » ; mindenki tisztában van magával az iránt, hogy mihf 
irányban akar ő segíteni, és hogy iránya egészen más, mint a 
Liszt, Aschrott és Mittelstádt iránya. 

Míg azonban ilyen két ellentétes áramlat a fiatal csemetét 
a saját légkörébe hajlítani iparkodik : egyikük sem veszi észre,, 
hogy a közös gonddal és fáradozással fölnevelt plánta önerejű, 
hajtásai talán oly területre fognak átnyúlni, melyet azok inva- 
siojától mindketten egyforma féltékenységgel szeretnének meg- 
őrizni. Van okom azt mondani, hogy a feltételes elitélés intéz- 
ményének súlypontja mélyebben fekszik, mint a hol azt barátai,, 
vagy ellenzői keresik, és hogy annak életbeléptetése oly érdeke- 
ket compromittálhatna, melyek mellett egészen háttérbe szorul- 
nak a repressio enyhítésének vagy szigorításának kérdése. Mielőtt 

azonban ezen álláspontomat kifejteném, törekedni fogok azon 
mesterséges köd szétoszlatására, melybe a feltételes elitélés ba- 
rátai az intézményt félig tudva, félik akaratlanul burkolják. 

Egyike az ügyvédség legrégibb mesterfogásainak, hogy 
más mellett érvelnek és mást védelmeznek. Semmi sem könnyebb, 
mint visszaélve a szavak szűkebb és tágabb jelentőségével, az 
egyiknek megnyerni a hallgató rokonszenvét és ezt a másik 
javára értékesíteni. Ilyen tactikát használnak a feltételes elitélés 
barátai, mikor a jogászközönség figyelmét azon csekély, aláren- 
delt jelentőségű vétségekre irányozzák, a melyeknek elengedése 
sem állami, sem társadalmi szempontból bajt nem okozhat, 
így pl. dr. Keichhard azt mondja : « Vannak a büntetendő cselek- 
vények közt olyanok, melyek formális büntetésnél egyebet nem 
érdemelnek és az ilyenek büntetésére a feltételes elitélés intéz- 
ménye igen alkalmas. Az emberszeretet fellázad oly rendszer 
ellen, mely csekély hibák miatt embereket, sőt gyermekeket vet 
oly bánásmód alá, mely erkölcsiségüket tönkre teszi és gyengé- 
ket romlottaká tenni alkalmas. » 

T. teljes ülés ! Ha csakugyan arról volna szó, vájjon cse- 
kély, alárendelt jelentőségű vétségeket enyhén, vagy egyáltalá- 
ban ne büntessünk, vájjon valakit egy pár napra, vagy egyálta- 
lában el ne zárjunk, én legkevésbbé tartoznám azok közé, kik az 
elvi kérdést felvetik. Minima non curat praetor. Csakhogy ezen 
újítás keresztülvitelére a feltételes elitélés barátai nagyon is 
messzemenő felhatalmazást kérnek, mikor a belga és angol 
törvényhozás példájának követését ajánlják. 

Az angol 1887 augusztus 8-án kelt Probation of first 
offender's act kétévi fogházbüntetést jelöl meg, mint azon maxi- 
mumot, melynél a biró még feltételesen elengedheti a bünte- 
tést; a belga 1888 május 31-iki törvény megállapodik hat 
hónapnál; azon javaslat, melyet Bérenger 1884-ben terjesztett 
a franczia senatus elé, minden limitació nélkül fogházat (em- 
prisonment) említ ; az osztrák törvény, melyet gr. Schönborn 
terjesztett a birodalmi gyűlés elé, 1889 május 29-én ugyanott 
vonja meg a határt, hol a belga törvény. Maradjunk tehát a leg- 
kisebb mértéknél, melyet törvényhozási vagy a törvényelőkészí- 
tési munkálatok elfogadnak, és ezen positiv alapból kün- 
dulva kérdem, t. teljes ülés, csakugyan csekély, alárendelt 

jelentőségű büntetendő cselekvények azok, a melyeknél magyar 
biró 6 havi fogházat megállapít? Ugyanaz a biró, a ki rendkí- 
vüli enyhítő körülmények közt egy napi fogházra, esetleg pénz- 
büntetésre is leszáll? Szabad-e, lehet-e így érvelni; vannak 
olyan vétségek, melyek formális büntetésnél egyebet nem érde- 
melnek, és ezekre való tekintettel felhatalmazom a bírót, hogy 
akkor engedje el a büntetést, mikor hat havi fogházat tart meg- 
felelőnek ? 

A ki ismeri a codexet, a judicaturát, tudja, hogy 9%-nál 
az összes vétségeknek a büntetés nem haladja felül a hat 
havi fogházat; és valamennyi büntetendő cselekményeket, 
a bűntetteket is tekintetbe véve, — csak a visszaeséseket nem 
számítom, — talán száz közt nincs 30 vagy 35 eset, a melynél 
a büntetés nagyobb lenne hat havi fogháznál. 

Hisz ez a criminalistica mindennapi kenyere, és dr. Beich- 
hard — a ki a kivételes esetek' sajátosságaival indokolja az ese- 
tek túlnyomó nagy számának reservált kedvezményt — úgy 
ókosodik, mintha valaki azon kétségtelen igazságból, hogy nem 
árt némelykor koplalni, azt következtetné, nem árt csak némely- 
kor enni. Ilyen következtetéseknél t. teljes ülés, már a logicának 
vagy az őszinteségnek hiányát kell constatálni. 

De a feltételeseknek egy másik érvelése hasonló hézagot 
mutat a praemissák és a következtetések közt. En magam leg- 
jobban tudom, hogy a ki először hagyta el a törvény útját, oda 
még visszatérhet, és a ki megbotlott, még el nem bukott ; de 
azért mégis óriási különbség van az első törvényszegés és annak 
első birói megállapítása közt. Ismerek embereket, kik egész éle- 
tükön át nyilt háborút folytatnak a büntető törvénykönyv ellen, 
és aránylag igen későn szenvedik a döntő vereséget. A bűn- 
esetek igen csekély hányada lesz egyáltalában feljelentve és a 
vizsgálat megindítása után is igen sok véletlen, vagy machina- 
tió akadályozza a bűnösség perrendszerű igazolását. Ki fog 
minden csekélységért a rendőrséghez szaladni? A sértett fél 
ösztönszerűleg óvakodik attól, hogy a bűntett által okozott kárt 
még azon kellemetlenségekkel tetézze, melyektől a bűnvádi per 
még a panaszost sem kíméli meg. Ezen kellemetlenségek alatt 
én nemcsak az ' időveszteséget és egyéb fáradságot értem. Hisz' 
a védők egy bizonyos osztálya — hála Istennek, a kivételek közé 

tartozik — nem igen válogatós azon eszközökben, melyek alkal- 
masok a panaszos szavahihetőségének megingatására. Jaj 
annak! a kinek magánélete nem áll minden kritikán felül! 
Gyanúsítják jellemét, gyakran kétségbe vonják szellemi ép- 
ségét és magam tudok esetet, midőn a biróság a védő indít- 
ványára a panaszos elmebeli állapotának megfigyelését ren- 
delte el, jóllehet — tudtommal — nincs a világon perrend- 
tartás, mely ezt neki megengedi. Csodálhatjuk-e, ha ilyen 
tapasztalatok után a sértett fél inkább eltakarja, semhogy 
feltárja a szenvedett jogsértést? Es a vizsgálat megindításától 
nem messze-e még az út a bűnösség megállapításáig? Hányszoj: 
vonja vissza indítványát, hányszor hal meg, vagy költözködik 
külföldre a sértett fél; hányszor tűnnek el a bűnjelek, vagy az 
acták? Az a tévedés, mely azonosítja az első bűnözést az első 
elitéléssel, manapság még a tiszta theoretikusnak sincsen meg- 
engedve, és a feltételesek calculusába egy hamis tétel kétszer 
csúszik be : először akkor, midőn az első bűnözés kedvezményét 
a büntetlen előéletüekre terjesztik ki, és másodszor, mikor a visz- 
szaesést ép oly szabatosan tartják megállapíthatónak, mint a 
noviciatust. 

Ha ezen megjegyzések előre bocsátása után a kérdés felte- 
véséhez fogok, én ezt következőképen vélem formulázandónak : 
Akarjuk-e mi felhatalmazni a birót arra, hogy enyhe és közép- 
fajú büntetendő cselekményeknél, tehát a bűnesetek túlnyomó nagy 
többségénél az első bíróilag megállapított törvényszegést elenged- 
hesse ? 

Ez itt a kérdés. És ha lesznek minden esetre olyanok, a kik 
más feleletet adnak ezen kérdésre, mint én, már nagy sikernek 
fogom tekinteni, ha a kérdés formulázására vonatkozólag azok 
helyeslését megnyerem, a kik annak megoldása tekintetében 
tőlem eltérnek. 

Az itt felállított kérdés összefügg egy más, igen érdekes, de 
kevés figyelemre méltatott és kevés buzgalommal kutatott kér- 
déssel, t. i. a büntető biró viszonyával a törvényhez. Ezen köl- 
csönös viszony változásai megint visszatükrözik azon bizalmat, 
a melylyel egy nemzet közvéleménye a törvény abstract betűje, 
vagy annak élő orgánuma irányában viseltetik. 

A múlt század vége felé a büntető igazságszolgáltatás szo- 

morú állapota egészen megfosztotta a birói hivatást hitelétőL 
A vádlott sorsa sohasem volt annyi önkénynek, annyi elnyo- 
másnak kitéve, mint Francziországban 1789 előtt. A lits de 
justice-szel űzött visszaélések, a tortura kegyetlen alkalmazása, 
a lettres de cachet ön kényszerű kibocsátása folytán a legártat- 
lanabb ember sem érezte magát biztonságban, és rangi előjogaira 
támaszkodva, a legnagyobb gonosztevő is bántatlanul daczolha- 
,tott az igazságszolgáltatással ; a királyi és patrimoniális törvény- 
kezés idejében a polgári szabadság minden biztositékától meg 
lett fosztva. Hasonló szomorú képét az igazságszolgáltatásnak 
mutatja ezen időben hazánk, mutatja Németország. Ekkor tető- 
pontjára hágott az inquisitorius, az írásbeli, az inquirens tetszé- 
sétől függő eljárás. A törvényhozás Németországban három 
évszázad óta hallgatott és a tudomány még nem volt azon befo- 
lyással az életre, hogy korlátot szabhatott volna azon biró 
önkényének, a ki tetszése szerint hol alkalmazta, hol mellőzte 
egy elavult törvény rendelkezéseit. 

Ekkor találták fel a megbizhatlannak bizonyult és gyűlöle- 
tessé vált birói hatalom csorbításának két módját; az egyik az 
alaki, a másik az anyagi jog körébe tartozik. Az egységes, birói 
functiót ketté osztották ; annak legfontosabb részét, a törvény- 
szegés constatálását, az ú. n. ténykérdést a nép kebeléből vett 
testületre, az esküdtekre bízták ; másfelől pedig absolut bünte- 
tési tételek felállítása által elvették a bírótól a büntetés szigorí- 
tásának és enyhítésének jogát, és ezzel együtt a visszaélésnek 
lehetőségét. 

Mindkét tekintetben beállott a reactió. Be kezdték látni, 
hogy az esküdt is jogi müveletet végez, a mikor tényeket meg- 
állapít, más szóval, mikor a tényt subsummálja a jogi tétel alá. 
és ezen belátással kezdődik az esküdtszék elleni áramlat. Más- 
felől a felette tág büntetési keretek a XIX. század második felé- 
nek codificatorius munkálataiban az ellenkező túlhajtást képezik 
az absolut büntetési tételekkel szemben. Csakhogy itt is túllőt- 
tek a czélon. Mindenki helyeselni fogja, hogy a bírónak legyen 
hatalma a concret eset egyéniségével számolni és ne legyen 
kénytelen az enyhe és túlenyhe, a súlyos és nagyon is súlyos 
törvényszegéseket egyformán büntetni csupán csak azért, mert 
egy büntetőjogi fogalom ismérveit tüntetik fel. Csakhogy erre 

több büntetési fokozat fellállítása elegendő. Miután pedig a tör- 
vényhozások a practikus élet ezerféle alakulatával számolva, 
ezerféle büntetési egységet adtak a bírónak rendelkezésére T 
a nélkül, hogy azok alkalmazása tekintetében eligazítsák, vagy 
eligazíthatnák: önkénynyé változtatták a bíróra ruházott 
discrecionárius hatalmat. Ez nézetem szerint a modern kodifi- 
cátió legsúlyosabb hibája, a melynek keserű gyümölcsein ma 
is rágódunk. Azt hiszem, a törvényhozás csak félig tett eleget 
feladatának, ha fel- és lefelé függetleníti a birót ; meg kell őt 
oltalmazni saját egyénisége, gyengesége, elfogultsága, rokon- és 
ellenszenvével szemben is. Ezen czélra szokták a birót határo- 
zatainak indokolására szorítani. Nem érik be nála azzal a benső 
meggyőződéssel, azzal a conviction intime-mel, melyből az esküd- 
tek verdictje fakad ; számon kérik tőle meggyőződésének alkotá 
elemeit és indító okait ; tőle egy indokolt meggyőződést kivan- 
nak, egy « conviction raisonnée»-et. És ebben a különbségben 
sarkal a jogtudós bíró fölénye az esküdt fölött. Míg az előbbinek 
tévedései az emberi észnek gyarlóságaira és az egyén soha teljesen 
meg nem fékezhető önkényére vezethetők vissza: addig az 
esküdt akkor is téved, mikor igazságos akar lenni; nem bírván 
észjárását ellenőrizni és meggyőződésének képződését meglesni : 
felismerésének forrásai közt a tisztát a zavarostól meg nem 
különböztetheti, és előítéletének befolyása, szenvedélyének nyo- 
mása alatt áll akkor is, mikor az igazság útját követni véli. 

Csakhogy a jogtudós bíró, a mikor nem tudja indokolni hatá- 
rozatát, olyan mint az esküdt, a ki benső meggyőződése szerint 
itél, azaz homályos érzelmek után indul, a helyett, hogy öntu- 
datosan következtetne. Az ő ítéletébe akkor oly elemek is be 
szoktak lopódzni, a melyeket az értelem szigorú felülvizsgálata 
onnan kiutasított volna ; mert a biró — és ezt jó némelykor 
hangsúlyozni — nem ment az emberi gyarlóságtól ; a 4airó is egy 
bizonyos nemzetiséghez, valláshoz tartozik, ő is gazdag, vagy 
szegény, nős vagy nőtlen, és annyiszor elfogult, a hány érdek- 
közösséghez tartozik. Ezt az elfogultságot ellensúlyozza az indo- 
kolási kötelezettség. Ő még észszerűen indokolhatja azt, hogy 
ezt az esetet miért minősíti enyhének, a másikat miért súlyosnak, 
vagy nagyon is súlyosnak ; de a büntetés kiszabásánál a mostani 
rendszer mellett egészen személyes benyomásaira és egyéni 

felfogására van utalva. Hisz' a törvényhozó — hogy egy példát 
mondjak — a 41 8. §-nál 3 évi fogház maximumot állapít meg, tehát 
háromszor 365 büntetési egységet bocsát rendelkezésére anélkül, 
hogy útmutatást adna, mikép éljen ezen nagyon is messzemenő 
felhatalmazással. Ha tehát az egyik biró egy enyhe vétség esetében 
8 napi, 2 heti, 3 hónapi fogházat állapít meg, akkor a törvény 
szerint itél; de ha 8 /4, 1, l 1 /* évi fogházat állapít meg ugyan- 
arra az enyhe esetre, akkor az ő ítéletétől sem lehet a törvényesség 
attribútumait megtagadni. 

Annyiféle tehát a büntetés-kiszabási mód, a hányféle a 
bíróság. Az egyik enyhén, a másik szigorúan itél ; de ennél még 
nagyobb baj az, hogy az enyhe is némelykor szigorúan és a szi- 
gorú is némelykor enyhén ítél, a mikor t. i. a vádlottnak egyé- 
nisége, illetve az ő elfogultsága ítéletére észrevétlenül befolyást 
gyakorol. Az ilyen önkény annál veszélyesebb, mert a köteles- 
ségteljesítés mezébe burkolódzik ; a bírónak jó és rossz tulajdon- 
ságai ilyenkor ugyanazon czél felé tendálnak. A kit ő gyűlöl, azt 
ő veszélyesnek tartja, és a kivel rokonszenvez, annak bűnteten- 
dőségét a lehető legkedvezőbb világításban látja. 

Én tehát így teszem fel a kérdést : akarjuk-e mi a tapasztal- 
takon okulva — ha már egyszer szóba fog kerülni a büntető- 
törvénykönyv revisiója — a büntetési kereteket szűkebbre szabni 
és a bírónak belső függetlenségben visszaadni azt, a mit külső 
hatalomban tőle elvettünk, vagy pedig végzetessé akarjuk-e mi 
tenni a hibát az által, hogy nemcsak a büntetés kimérésére, 
hanem a büntetés végrehajtására nézve is az ő benső meggyő- 
ződésére appelláljunk : egy kétes értékű és gyanús származású 
elemre ? 

Annyi, nézetem szerint, kétségtelen, hogy a biró azon elha- 
tározását vagy véleményét : hogy ez az ember nem fog vissza- 
esni, ez az ember javulni fog, észszerűen nem indokolhatja. Azt 
mondja dr. Eeichhard, hogy a tapasztalt bírónak emberismerete 
kifog még a legügyesebb gonosztevő tettetésén is. Csakhogy én 
nem ismerek olyan birót, a ki egy fél, vagy másfél órai tárgyalás 
alatt annyira kiismerhetné az embert, hogy magának indokolt 
véleményt képezhessen az ő jövő magatartása iránt. Vezessenek 
önök péld. egy híres orvost egy beteg ágyához. A diagnosist meg 
fogja állapítani, orvosságot is fog rendelni; más adagban 

az erősnek, mint a gyengének ; a gyermeknek, mint a fiatalnak, 
vagy az aggastyánnak ; úgy jár el, mint a biró, a ki kiméri az 
eset individualitása szerint a büntetést. De kérdezzék azután 
attól az orvostól, hogy az a beteg, ha majd egyszer meggyógyul, 
vissza fog-e esni betegségébe : akkor szemünkbe fog nevetni, 
vagy ha épen udvarias akar lenni, azt fogja mondani : ez függ 
először az ő személyes dispositiójától — melyet én nem isme- 
rek ; — függ másodszor az ő hivatásától, mert az egyik jobban 
teszi ki őt ezen megbetegedés veszélyének, mint a másik ; de 
függ anyagi viszonyaitól is, mert némelyik télen déli vidékre 
mehet, míg másnak át kell szenvedni a rideg évszak kellemet* 
lenségeit ; de függ az ő jellemétől is, vájjon ő bizonyos káros 
befolyásoktól fogja-e tudni magát akkor is megóvni, mikor az 
önmegtagadás ránézve terhes. Ezt fogja az orvos mondani. 
Talán négyszem közt annyit is fog mondani, hogy a kinek egy- 
szer valami betegsége volt, az eo ipso inclinál másodszor arra ; 
caeteris paribus tehát több a valószínűség, hogy valaki vissza- 
esik, mint az, hogy nem ; kettős buzgalmat és figyelmet kell tehát 
fordítani a felüdültre, mint az egészséges emberre. 

Azt hiszem, az analógia a bíróval szembetlő. Tudom, hogy 
ezzel ellenkezésbe jövök a feltételesek egy más kedvencz mon- 
dásával : hogy a biró ne a tett, hanem a tettes felett ítéljen. 
Csakhogy adjuk meg neki az eszközöket, hogy a tettest kiismer- 
hesse ! Hisz' mi annyi hivatalnokot mozgósítunk, hogy egy rövid 
segmentumot a tettes életéből történeti hűséggel reproducal- 
junk és gondolható-e, hogy az ő egyéniségének, hajlandóságá- 
nak, inclinátiójának oly hű képét nyerhessük, a mely szükséges, 
hogy arra bírói sententia alapítható legyen ? En azt hiszem, 
hogy egy biró, a ki a bűntettes felfüggesztése, vagy fel nem füg- 
gesztése felett fog határozni, indokolt véleményt magának 
ezen kérdésről nem alkothat. A legnagyobb önkény, az osz- 
tályok, a nemzetiségek, a személyiségek szerinti bíráskodás- 
lesz ennek eredménye. En nem azt mondom, — a mit Kirchen- 
heím mond, — hogy a bárót meg a bankárt mindig feltételesen 
fogják elitélni ; lesznek törvényszékek, melyek egy bárónak soha, 
mások, melyek egy bankárnak sohasem fognak megkegyelmezni, 
lesznek olyanok, melyek csak az egyiket, vagy csak a másikat 
fogják a feltételes elitélés kedvezményében részesíteni. 

Azt mondja ugyan dr. Eeichhard, hogy a statistikai ada- 
tok, melyek a belga törvényre vonatkoznak, megnyugtatók ; t. i. 
240 ezer esetben IVa év alatt csak 15 ezer esetnél lett az ítélet 
végrehajtása felfüggesztve. Hogy mi abban a megnyugtató, azt 
nem tudom, mert hiszen meglehet, hogy a 14 ezer nem volt 
érdemes a kegyelemre és a 240 ezer közt volt olyan, a ki 
megérdemelte volna. De én egy másik statisztikai adatot tu- 
dok ép a belga törvénykezésről, mely csakugyan gondolkodni 
valót ad, t. i. hogy egyik főügyészség területén 15°/o-nál 
kegyelmeztek, a másiknál csak 5 °/o-nál és ebből aztán bizo- 
nvos következtetéseket már lehet levonni. 

Azt mondja továbbá dr. Eeichhard úr, hogy «a birói visz- 
szaélés nem a rendszerrel függ össze, és ugyanezen visszaélések, 
ha megvannak, a mai rendszerben ugyanazon hatályossággal 
nyilatkoznak, csak más helyén az eljárásnak, pl. a megszüntető 
végzéseknél vagy az enyhítő körülmények constatálásánál vál- 
nak nyilvánvalókká*). Fájdalom, jól tudom, hogy kétes esetekben 
igen nehéz bizonyos személyeket vád alá helyeztetni és hogy 
azok érdekében nagyon is szeretik a 92. §-t alkalmazni, ha ez 
indokoltnak nem is mutatkozik. Csakhogy ezt is kétes esetekben 
tehetik csak, — súlyosító körülményeket nem minősíthetnek 
enyhítőkké. Az emberek akarnak ugyan igazságtalanok lenni, 
de nem akarnak azoknak látszani. Egy indokolt ítéletnél pedig 
nem tehetik az egyiket a másik nélkül. De már az új rendszer 
szerint a legvilágosabb bűnösségnél nem szégyenkezve, ha- 
nem nyilt homlokkal fogják esetleg a büntetést elengedni. 
Egész törvényhozási bölcseségünk abból áll, hogy megnehezít- 
jük a visszaéléseket; azokat teljesen megszüntetni soha sem 
leszünk képesek. De ki fogja az emberi intézmények ezen termé- 
szetszerű fogyatkozásával minden korlátozó rendszabály eltörlé- 
sét indokolni? Ha vannak olyan árvizek, melyek minden gátat 
lerontanak, következik-e ebből, hogy egyáltalában ne emeljünk 
gátokat, vagy hogy azokat, melyek megvannak, lerontsuk? 

T. teljes ülés ! Még abban sem találom legnagyobb veszé- 
lyét az új intézmény életbeléptetésének, hogy nem lesz egy- 
forma az igazságszolgáltatás önmagában véve, még kevésbbé 
lesz ilyen a nép szemében ; én egy másik, igen veszélyes oldalát 
látom a tervezett újításnak. Azt hiszik-e a feltételes elitélés bará- 

tai, hogy az a bíró, a kit megtanítottak, hogy az ember felett 
ítéljen, meg fog állapodni, a büntetés felfüggesztésénél és a tett 
felett fog ítélni, mikor a bűnösség megállapításáról, vagy a bün- 
tetés kiszabásáról lesz szó ? Ebben látom tulajdonképi corrum- 
páló hatását a feltételes elitélés intézményének : oly egyéneket 
vagy osztályokat, a kik ellen a bíró ellenszenvvel viseltetik, még 
a gyanú alapján is el fogja ítélni, és olyanokat, a kikkel sympathi- 
sál, még a legvilágosabb bűnösség daczára is fel fog menteni. 
Ez lesz utolsó gyümölcse a feltételes elitélés intézményének és 
akkor azok fognak leginkább ellene harczolni, kik most mellette 
kardoskodnak. Mert bármennyire is tiszteljem a sentimentálisták 
meggyőződését és még inkább meggyőződésük forrását, én azt 
hiszem, rájuk megfordítva lehet alkalmazni Goethe mondását 
Mefistofelesről : Ok a jót akarják, de a rosszat előidézik. 

T. teljes ülés ! Ha aggályaim kifejtése után azt kérdezem; 
hogy mi indokolja az intézmény behozatalát, akkor annak indo* 
kául fel fogják hozni a rövid szabadságvesztésbüntetések hatály- 
talanságát. De hát minden esetre nagyobb hatálya van a kevés- 
nek, mint a semminek. Azt mondják, hogy az elzárás megrontja 
a kezdő bűnöst. De ebből nem következik, hogy eltöröljük a 
rövid szabadságvesztésbüntetéseket, hanem hogy megjavítsuk. 
Hiszen ezzel a logikával a botbüntetést is lehet ajánlani azon 
okból, mert a rövid szabadságvesztésbüntetések kártékony hatá- 
súak. És ha tényleg — a mint hogy el kell ismernem — a sza- 
badságvesztésbüntetések végrehajtása, különösen nálunk, sók 
kívánni valót hagy, akkor nekünk komolyan kell foglalkoznunk 
annak reformjával. Ha meg is kimélnők az először elitélteket a 
büntetés végrehajtásától : még sem javítottuk meg a fogházat 
a tényleg bezártakra nézve. A visszaesőket is meg kell óvni a 
nagyobb romlás veszélyétől, mert a bűnnek is megvan a maga 
gymnasiuma és egyeteme, ép úgy, mint elemi iskolája. Ezen 
indok tehát nem szólhat az uj intézmény mellett. 

Én azt hiszem, hogy minekünk első sorban, ha már valamit 
tenni akarunk, a büntetőtörvénykönyv életbeléptetéséről kell 
gondoskodnunk. (Helyeslés.) 

Ha majd a büntetések végrehajtásánál azon különbségek, 
melyeket a büntető törvénykönyv a fogház, börtön és fegyház 
közt megállapít, csakugyan érvényesülnek, ha fogház-, börtön- és 

fegyházbüntetést nem fogunk egy épületben végrehajtani — mi- 
nek folytán végleg elmosódnak a határvonalak a büntetési fajok 
között, sőt a gyakorlatban az enyhébb szigorúbbá válik és meg- 
fordítva; ha nem fog előfordulni, hogy egy kétévi fegyházra 
elitélt vádlott felebbez és megnyugszik, ha a másodfolyamodású 
ítélet három évi fegyházra szól, mert most már bizonyos, hogy 
elszállítják a fegyházba, a hol sokkal jobb dolga van, mint az 
ügyészségi fogházban ; ha — mondom — mindezen segítve lesz, 
akkor aztán az épület betetőzése gyanánt gondolhatunk a 
feltételes sententiákra, de akkor sem a mostani értelemben, 
hanem ágy, a mint az Poroszországban a kegyelmi kérvényekre 
vonatkozólag most is szokásos. Nem intézik el azonnal a kérvényt, 
hanem megfigyelik az illetőt egy éven át, és ha magaviselete 
által kiérdemelte a bizalmat, engedik el neki a büntetést. Az ily 
eljárásnál legalább egyöntetűbb, egyformább lesz a praxis, és 
ha már önkény lesz az egyik vagy másik esetben, én inkább 
látok önkényt a kormánynál, mely felelős, mint a bíróságnál, 
a hol az önkényes eljárás egy esetben corrumpálja a birót igen 
sok esetre. 

Ez az én véleményem a « feltételes elitélésekről !» (Zajos 
éljenzés és taps.) 

Csemegi Károly, elnök : T. teljes ülés ! Kendkívül hasznos 
és diesérendő munka volt ezen kérdésnek megvilágítása az 
árnyoldalak és nemcsak a fényoldalak szempontjából. Tudo- 
mányról, elvről, rendszerről, törvényhozási alkotás értékéről 
méltán csak úgy beszélhetünk, ba azt, a miről szólunk, a mit 
vitatunk, amit elfogadásra vagy visszautasításra ajánlunk, min- 
den oldaláról tüzetesen ismerjük, ha a helyes eszmét elhatá- 
roló vonalat, különösen az azt fenyegető túlzás zátonyát is min- 
dig szemünk előtt tartjuk. 

A tudománynak nem legkönnyebb — de mindenesetre nagy 
fontosságú feladata : a gyakorlati érvényt követelő új eszmé- 
ket és intézményeket comprehensiv valódiságukban a közvéle- 
mény tudatába átvinni, ezt a valódi előny iránt, melyet az új 
rendszer tartalmaz, s melyet megvalósítani képes — a szüksé- 
ges előfeltételekkel együtt — felvilágosítani és tájékozni ; de egy- 
szersmind azon veszélyeket is előtúntetni, melyek a nagyon 
mohó, a tüzetesen megvont határokon túl terjedő — a feltéte- 
leket mellőző elfogadásból előreláthatólag bekövetkeznek. Az 
utóbbiak kimutatása és felismertetése által nem kevésbbé szol- 
gáljuk a haladást és a tökélesbülést.mint a polgárosító eszmék 
terjesztése által. Söt az által, hogy a helyes elvnek a kellő hatá- 
rokon túl terjesztéséből okvetlenül bekövetkező kudarcztól és 
kártól megoltalmazta tik a helyes alapgondolat, s épen ennek 
következtében a legfőbb erejét a haladás elvének, habár acci- 
dentális sikertelenségében találó reactio már előre lefegyverez- 
tetik: a túlzás árnyoldalainak és veszélyeinek leplezetlen bátor 
kimutatása, igen sokszor lett a haladásnak legerősebb garantiája, 
:i polgárosító eszme megmentője. (Helyeslés.) 

Ezeu feladatot teljesítette fényes tudományával, eszélyével 
és alaposságával a tisztelt előadó úr ; miért is fogadja a Jogász- 
egylet nevében kifejezett meleg tagtársi köszönetemet. (Éljenzés. ) 



